**MINISTERUL EDUCAȚIEI AL REPUBLICII MOLDOVA**

**CENTRUL REPUBLICAN DE ASISTENȚĂ PSIHOPEDAGOGICĂ**

**PLANUL EDUCAȚIONAL INDIVIDUALIZAT**

**STRUCTURA-MODEL ȘI GHID DE IMPLEMENTARE**

**(ediție revizuită)**

**Aprobat prin:**

**Ordinul Ministerului Educației al Republicii Moldova nr. 671 din 01 august 2017( în baza deciziilor Consiliului Național pentru Curriculum, Proces –verbal nr.14 din 06.07.2017)**

**Chișinău, 2017**

**PEI structura model și ghidul de implementare, a fost revizuit în cadrul proiectului ”Promovarea educației incluzive în Republica Moldova”, finanțat de UNICEF, implementat în baza Acordului de Colaborare din 06 octombrie 2015 între Ministerul Educației, UNICEF și Centrul Republican de Asistență Psihopedagogică**

**Aprobat prin:**

**Ordinul Ministerului Educației al Republicii Moldova nr. 671 din 01 august 2017( în baza deciziilor Consiliului Național pentru Curriculum, Proces –verbal nr.14 din 06.07.2017).**

**Coordonatori ediția revizuită:**

**Virginia Rusnac, doctor, Centrul Republican de Asistență Psihopedagogică**

**Svetlana Curilov, Centrul Republican de Asistență Psihopedagogică**

**Autori ediția revizuită:**

**Agnesia Eftodi, expert, Lumos Moldova**

**Svetlana Galben, cadru didactic, grad didactic superior, Școala-primară grădiniță nr. 120, mun. Chișinău**

**Mariana Budan, cadru didactic, grad didactic I, Școala-primară”Al.Donici”, or. Cahul**

**Marina Bîlici, cadru didactic, grad didactic I, Liceul Teoretic ”Pro Succes”, mun. Chișinău**

**Recenzenți:**

**Nicolae Bucun, doctor habilitat, profesor universitar, Institutul de Științe ale Educației**

**Maia Șevciuc, doctor, conferenţiar universitar, Universitatea de Stat din Moldova**

**Angela Ujacov, cadru didactic, grad didactic I, Școala primară ”A. Donici”, or. Cahul**

**Nadia Cristea, cadru didactic, grad didactic superior, Liceul Teoretic ”Pro Succes”, mun.Chișinău**

**Valentina Lungu, cadru didactic, grad didactic superior, I.P. Școala-grădiniță nr. 152, Pas cu PAS, mun. Chișinău**

**Coordonatori ediția 2012:**

**Vladimir Guțu, doctor habilitat, profesor universitar, Universitatea de Stat din Moldova**

**Domnica Gînu, doctor, conferențiar universitar, Lumos Moldova**

**Galina Bulat, doctor, Lumos Moldova**

**Autor ediția 2012:**

**Agnesia Eftodi, expert, Lumos Moldova**

**Descrirea CIP a Camerei Naționale a Cărții**

**Cuprins**

|  |  |
| --- | --- |
| **Abrevieri ……………………………………………………………………** | **4** |
| **Preliminarii ………………………………………………………………...** | **5** |
| 1. **PLANUL EDUCAȚIONAL INDIVIDUALIZAT**   **STRUCTURA-MODEL …………………………………………………..** | **6** |
| **ANEXE LA STRUCTURA-MODEL PEI ……………………………….** | **11** |
| **Anexa1. Model de structură a curriculumului modificat ………………** | **11** |
| **Anexa2. Fișă de monitorizare a evoluției în dezvoltarea copilului ……** | **12** |
| **II. PLANUL EDUCAȚIONAL INDIVIDUALIZAT**  **GHID DE IMPLEMENTARE …………………………………………..** | **13** |
| **2.1. INTRODUCERE ……………………………………………………..** | **14** |
| **2.2. PROCESUL PEI …………………………………………………….** | **17** |
| **Etapa I-a. Constituireaechipei PEI ………………………………………** | **17** |
| **Etapaa II-a. Elaborarea PEI ……………………………………………..** | **18** |
| **Etapaa III-a. Realizarea PEI ……………………………………………** | **27** |
| **Etapaa IV-a. Monitorizarea/revizuirea/actualizarea PEI …..………….** | **29** |
| **2.3. COMPLETAREA COMPARTIMENTELOR PEI**  **(ELABORAREA PROPRIU-ZISĂ A PEI)………………………………………** | **30** |
| **Compartimentul 1. Date generaledespreelev ………………...…………..** | **31** |
| **Compartimentul 2. Particularități individuale de dezvoltare a elevului** | **32** |
| **Compartimentul 3. Servicii de support ce urmează a fi prestate ……** | **35** |
| **Compartimentul 4. Tip curriculum la discipline de studiu …………….** | **36** |
| **Compartimentul 5. Adaptări ……………………………………………..** | **42** |
| **Compartimentul 6. Evaluări ………………………………………………** | **45** |
| **Compartimentul 7. Activități de pregătire a tranziției elevului………..** | **46** |
| **Compartimentul 8.Activități de consultare a părinților/altor reprezentanți legali înprocesul PEI …………………………………….** | **50** |
| **Finalizarea activității de elaborare propriu-zisă a PEI ………………..** | **52** |
| **Completarea fișei de monitorizarea evoluției în dezvoltarea copilului (Anexa 2 la structura-model PEI) ………………………………………..** | **52** |
| **Referințe bibliografice** | **55** |

**Abrevieri**

|  |  |
| --- | --- |
| **CES** | * Cerințe educaționale speciale |
| **CMI** | * Comisia multidisciplinară intrașcolară |
| **CG**  **CGA** | * Curriculum general * Curriculum general cu adaptări ale strategiilor de predare-învățare-evaluare |
| **CM** | * Curriculum modificat |
| **PEI** | * Plan educațional individualizat |
| **Echipa PEI** | * Echipa de specialiști care elaborează, realizează, monitorizează, revizuiește/actualizează Planul educațional individualizat |
| **SAP** | * Serviciu de asistență psihopedagogică |

**Preliminarii**

Codul Educației al Republicii Moldova (nr. 152 din 17.07.2014) definește educația incluzivă drept un proces educațional care răspunde diversității copiilor și cerințelor individuale de dezvoltare și oferă oportunități și șanse egale de a beneficia de drepturile fundamentale ale omului la dezvoltare și educație de calitate în medii comune de învățare.

Planul educațional individualizat (PEI) este parte componentă a pachetului de documente curriculare care asigură dezvoltarea educației incluzive în instituțiile de învățământ general. Definit ca instrument de organizare și realizare coordonată a procesului educațional pentru elevul cu cerințe educaționale speciale (CES), PEI facilitează incluziunea acestuia în procesul educațional general, îi asigură dezvoltarea în funcție de potențial.

În procesul de revizuire a structurii - model PEI și a Ghidului de realizare, aprobate prin Ordinul Ministerului Educației nr. 952 din 06.12.2011, s-a ținut cont de documentele normative și metodologice în domeniul educației incluzive (EI) elaborate și puse în aplicare în perioada anilor 2011-2016, de bunele practici în procesul de pilotare a modelelor de incluziune educațională a copiilor cu CES, de opiniile managerilor școlari și ale cadrelor didactice de predare, cadrelor didactice de sprijin, altor specialiști cu atribuții în asistența copiilor cu CES.

Planul educațional individualizat (structura-model) este elaborat în corespundere cu documentele de politici internaționale și naționale în domeniu.

Documentul este structurat pe două componente:

1. Structura - model PEI
2. Ghidul de realizare PEI

Structura - model PEI include 8 compartimente și 2 anexe.

Ghidul de realizare PEI include descrierea etapizată a procesului PEI și recomandări privind completarea compartimentelor PEI.

1. **PLANUL EDUCAȚIONAL INDIVIDUALIZAT**

**STRUCTURA - MODEL**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(Institituția de învățământ)

**Aprobat:**

\_\_\_\_\_\_\_\_\_\_\_\_\_\_\_\_\_\_\_

(directorul instituției)

\_\_\_\_\_\_\_\_\_\_\_\_\_\_\_\_\_\_\_\_\_\_\_

”\_\_\_\_\_”\_\_\_\_\_\_\_\_\_\_20\_\_

**PLAN EDUCAŢIONAL INDIVIDUALIZAT**

**Perioada de realizare \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **Date generale despre elev**

Numele, prenumele elevului \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Data nașterii \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Clasa \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Recomandarea Serviciului de asistență psihopedagogică privind formele de incluziune a elevului:

|  |  |  |
| --- | --- | --- |
| * totală | * parțială | * ocazională |

1. **Particularități individuale de dezvoltare a elevului**

|  |  |  |  |
| --- | --- | --- | --- |
| **Domeniu de dezvoltare** | **Descriere succintă a nivelului actual** | **Puncte forte** | **Necesități** |
| Fizic |  |  |  |
| Limbaj și comunicare |  |  |  |
| Cognitiv |  |  |  |
| Socio-emoţional |  |  |  |
| Comportament adaptativ |  |  |  |

1. **Servicii de suport ce urmează a fi prestate**

|  |  |  |  |
| --- | --- | --- | --- |
| **Denumirea serviciului** | **Specialistul care va presta, locul** | **Data încadrării elevului în serviciu** | **Perioada**  **/frecvența** |
|  |  |  |  |
|  |  |  |  |
|  |  |  |  |

1. **Tip curriculum la discipline de studiu**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Nr.**  **crt.** | **Disciplina de studiu** | **CG** | **CGA** | **CM** | **Nr. crt.** | **Disciplina de studiu** | **CG** | **CGA** | **CM** |
|  |  |  |  |  | 11. |  |  |  |  |
|  |  |  |  |  | 12. |  |  |  |  |
|  |  |  |  |  | 13. |  |  |  |  |
|  |  |  |  |  | 14. |  |  |  |  |
|  |  |  |  |  | 15. |  |  |  |  |
|  |  |  |  |  | 16. |  |  |  |  |
|  |  |  |  |  | 17. |  |  |  |  |
|  |  |  |  |  | 18. |  |  |  |  |
|  |  |  |  |  | 19. |  |  |  |  |
|  |  |  |  |  | 20. |  |  |  |  |

Este scutit de studierea unor discipline școlare sau unele discipline sunt excluse/comasate

Nu

Da *(a indica disciplina/disciplinele)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

1. **Adaptări**

|  |  |  |
| --- | --- | --- |
| **Adaptări psihopedagogice** | **Adaptări în materie de evaluare** | **Adaptări ambientale** |
|  |  |  |

Necesită echipament specializat:

Nu

Da *(a indica echipamentul necesar)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

1. **Evaluări**

|  |  |  |
| --- | --- | --- |
| **Domeniul de evaluare** | **Perioada/data** | **Note privind rezultatele evaluării**  (data, specialistul care a evaluat etc.) |
|  |  |  |
|  |  |  |

1. **Activități de pregătire a tranziției elevului**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |  |  |  |
| --- | --- | --- | --- | --- |
| **Activitatea planificată** | **Periodicitatea / data** | **Responsabil** | **Parteneri** | **Rezultate scontate** |
|  |  |  |  |  |
|  |  |  |  |  |

1. **Activități de consultare a părinților/altor reprezentanți legali în procesul PEI**

|  |  |  |  |
| --- | --- | --- | --- |
| **Activitatea planificată** | **Data** | **Responsabil** | **Rezultate scontate** |
|  |  |  |  |

**Surse de informare în procesul de elaborare a PEI**

|  |  |
| --- | --- |
|  | Raportul de evaluare complexă a dezvoltării copilului (SAP) |
|  | PEI precedent |
|  | Părinții/reprezentantul legal al copilului |
|  | Elevul |
|  | Alte (de indicat) |

**Membrii echipei de elaborare a PEI:**

|  |  |  |
| --- | --- | --- |
| **Nume, prenume** | **Funcția** | **Semnătura** |
|  |  |  |
|  |  |  |

**Consultarea PEI cu părinții/reprezentantul legal și elevul**

**PEI a fost consultat cu părinții/reprezentantul legal:**

Numele, prenumele părintelui/reprezentantului legal\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Semnătura \_\_\_\_\_\_\_\_\_\_\_\_\_\_\_\_\_\_\_\_\_\_ Data \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PEI a fost consultat cu elevul:**

Semnătura\_\_\_\_\_\_\_\_\_\_\_\_\_\_\_\_\_\_\_\_\_\_ Data \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ANEXE LA STRUCTURA-MODEL**

**Anexa nr. 1**

**Model de structură a curriculumului modificat**

|  |  |  |
| --- | --- | --- |
| **Coordonat:**  **Președintele comisiei metodice \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  (denumirea comisiei metodice)  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **(**nume, prenume, semnătură)  \_\_\_\_\_\_\_\_\_\_\_\_\_\_\_\_\_\_\_\_\_\_\_20\_\_\_ |  | **Aprobat:**  **Director**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  (nume, prenume)  \_\_\_\_\_\_\_\_\_\_\_\_\_\_\_\_\_\_\_\_\_\_\_  (semnătura)  \_\_\_\_\_\_\_\_\_\_\_\_\_\_\_\_\_20\_\_\_\_ |

**Curriculum modificat la\***

**­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(disciplina de studiu)

**Elev \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Clasa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Perioada de realizare \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Profesor \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(nume, prenume)

|  |  |  |  |  |
| --- | --- | --- | --- | --- |
| **Finalități educaționale** | **Conținuturi** | **Strategii/tehnologii didactice**  (Activități de învățare conforme cerințelor educaționale speciale ale elevului) | **Strategii de evaluare**  (se vor indica strategiile specifice de evaluare pentru fiecare finalitate proiectată) | **Note privind rezultatele monitorizării** (nivelul de atingere a finalităților) |
|  |  |  |  |  |
|  |  |  |  |  |
|  |  |  |  |  |

\*Se va elabora pentru fiecare disciplină pentru care echipa PEI a decis și a specificat în compartimentul 5 al PEI parcurgerea materiei de program prin modificări curriculare (CM).

**Anexa 2**

**Fișă de monitorizare a evoluției în dezvoltarea copilului**

|  |  |  |  |  |
| --- | --- | --- | --- | --- |
| **Domeniul de dezvoltare** | **Data** | **Nume, prenume specialist** | **Progrese înregistrate** | |
| **La finele semestrului I**  **al anului de studii**  **\_\_\_\_\_\_\_\_\_\_\_** | **La finele anului de studii**  **\_\_\_\_\_\_\_\_\_\_\_** |
| Fizic |  |  |  |  |
| Limbaj și comunicare |  |  |  |  |
| Cognitiv |  |  |  |  |
| Socio-emoţional |  |  |  |  |
| Comportamentadaptativ |  |  |  |  |

**II. PLANUL EDUCAȚIONAL INDIVIDUALIZAT**

**Ghid de elaborare și realizare**

**2.1.INTRODUCERE**

Abordarea individualizată este un principiu psihopedagogic, care ordonează demersul educațional în conformitate cu particularitățile individuale de dezvoltare și condițiile de viață ale fiecărui copil. În abordarea individualizată își găsește reflectare tratamentul uman al copilului, acceptarea acestuia drept valoare excepțională. În acest sens, fiecare copil trebuie să fie un participant activ al procesului educațional. Fiecare copil este unic în felul său și aduce cu sine în procesul complex al învățării și dezvoltăriio experiență, un stil de învățare, un model social, o interacțiune specifică, un ritm personal, un model de abordare.

Cunoașterea și valorificarea acestora constituie condiția inerentă pentru asigurarea progresului în dezvoltarea copilului.

Abordarea individualizată este chintesența educației incluzive și se realizează în baza politicilor educaționale incluzive, practicilor educaționale incluzive, realizate printr-o cultură incluzivă la nivel de instituție și comunitate.

Tendințele moderne de abordare individualizată a copilului cu CES diferă de cele tradiționale. Acestea vizează incluziunea copilului în medii comune de învățare, crearea structurilor și serviciilor de suport educațional, asigurarea accesului la programe școlare prin diversificarea formelor de incluziune, flexibilizarea curriculumului, adaptarea tehnologiilor didactice.

Abordarea individualizată a copilului se realizează în baza analizei riguroase, multidisciplinare a particularităților de dezvoltare și competențelor acestuia, în rezultatul căreia se proiectează asistența.

Planificarea individualizată a procesului educațional se realizează în conformitate cu concluziile și recomandările formulate în rezultatul evaluării complexe a dezvoltării copilului și are drept scop asigurarea progresului pe domeniile de dezvoltare.

PEI este parte componentă a pachetului de documente curriculare, care vine să faciliteze incluziunea copilului în procesul educațional general și să asigure dezvoltarea acestuia în funcție de potențial.

La elaborarea structurii-model a PEI s-a ținut cont de rezultatele cercetărilor în domeniul educației incluzive, de conceptele teoretice (pedagogice, psihologice etc.) validate în practica internațională și națională, de rezultatele monitorizării procesului PEI pe parcursul anilor 2011-2016.

Planul educațional individualizat (structura-model) este elaborat în corespundere cu documentele de politici internaționale și naționale în domeniu, inclusiv:

* Obiectivele comunitare pentru educație, în general, și pentru copiii cu cerințe educaționale speciale, în particular, prioritare în Agenda Comisiei Europene *Europa 2020*;
* Documentul Comisiei Europene ”Suport pentru copiii cu cerințe educaționale speciale”, 2013;
* Codul Educației al Republicii Moldova (nr. 152 din 17.07.2014);
* Documentul 2009-D-619-fr-1 “Integrarea elevilor cu cerințe speciale în Școlile Europene”, aprobat de Consiliul Superior al Școlilor Europene în decembrie 2009, în vigoare din 5 decembrie 2009;
* Programul de dezvoltare a educației incluzive pentru anii 2011-2020, aprobat prin Hotărârea Guvernului Republicii Moldova nr. 523 din 11.07.2011.

**Ce este un plan educațional individualizat?**

Noțiunea de Plan educațional individualizat (PEI) este definită în Codul Educației.

|  |
| --- |
| Planul educațional individualizat (PEI) este un instrument de organizare și realizare coordonată a procesului educațional pentru copilul cu cerințe educaționale speciale (CES). |

Codul Educației definește noțiunea de CES drept necesități educaționale ale copilului/elevului/studentului, care implică o școlarizare adaptată particularităților individuale sau caracteristice unei dizabilități ori tulburări de învățare, precum și o intervenție specifică prin acțiuni de reabilitare sau recuperare corespunzătoare.

Astfel, noțiunea de cerințe educaționale speciale (CES) desemnează necesitățile educaționale suplimentare, complementare obiectivelor generale ale educației, care solicită adaptări pentru diferite tipuri de deficiențe sau/și tulburări și asistență complexă (educațională, psihologică, logopedică, medicală, socială etc.).

|  |
| --- |
| Abordările **UNESCO (1995) vizează următoarele stări de dezvoltare a copilului cu CES:**   * tulburări emoționale (afective) și de comportament; * tulburări de limbaj; * dificultăți de învățare; * întârziere/dizabilitate mintală/intelectuală/dificultăți severe de învățare; * dizabilități fizice/neuromotorii; * dizabilități de văz; * deficiențe de auz. |

Această listă se completează cu alte eventuale situații de risc pentru copii:

|  |
| --- |
| * medii defavorizate pentru creștere/dezvoltare; * apartenența la grupuri etnice minoritare / familii de emigranți; * copii ai străzii; * copii afectați de maladia SIDA. |

**PEI este:**

* un produs curricular, care include rezumatul punctelor forte, intereselor și necesităților elevului, astfel încât finalitățile în materie de studiu, stabilite pentru elev în perioada planificată, pot să difere de finalitățile și conținuturile educaționale stabilite în Curriculumul general, aprobat în modul stabilit de Ministerul Educației;
* un plan de acțiuni care vine să răspundă necesităților specifice ale elevului în organizarea procesului educațional prin adaptări curriculare;
* un suport pentru personalul didactic în vederea organizării demersului educațional în funcție de potențialul și progresele elevului;
* un plan elaborat, realizat, revizuit/actualizat de către personalul instituției de învățământ;
* un document de lucru flexibil, care poate fi modificat la necesitate;
* un instrument de responsabilizare a elevului, părinților acestuia, altor persoane care, conform planului, sunt chemate să ajute elevul în atingerea obiectivelor și finalităților care i-au fost stabilite.

**Scopul elaborării și realizării PEI** este facilitarea incluziunii educaționale a copilului cu CES, asigurarea progresului în dezvoltarea copilului (pe domeniile fizic, limbaj și comunicare, cognitiv, socio-emoțional, comportament adaptativ), în funcție de potențialul acestuia**,** identificând strategii, resurse, tehnologii, servicii care vor facilita progresul.

**Funcțiile PEI**:

* + identificarea și prioritizarea necesităților de învățare și dezvoltare a copilului;
  + reglementarea procesului educațional pentru copilul cu CES, asigurându-i acces echitabil la educație în medii comune de învățare;
  + definirea scopului și obiectivelor educaționale și de abilitare/reabilitare a dezvoltării pe termen scurt, mediu și lung;
  + stabilirea domeniilor de intervenție individualizată cu copilul, familia, specialiștii;
  + stabilirea conexiunilor între toți specialiștii/persoanele care asistă copilul în procesul educațional;
  + delegarea responsabilităților conform resurselor disponibile (umane, materiale și de timp), inclusiv copilului, părințiilor;
  + monitorizarea, evaluarea și reevaluarea procesului de asistență psihopedagogică oferită copilului.

Abordarea individualizată a necesităților copilului pornește de la potențialul actual de dezvoltare psihică, fizică, socială și nivelul de dezvoltare a abilităților motorii, intelectuale, școlare etc.

Elaborarea și realizarea PEI devine obligatorie odată ce au fost confirmate de către SAP cerințele educaționale speciale ale copilului. În PEI se precizează suportul educațional necesar elevului cu CES, precum și serviciile non-educaționale.

**2.2. PROCESUL PEI**

Procesul PEI demarează în rezultatul constatării/confirmării de către SAP a CES ale copilului și întrunește realizarea consecutivă a elaborării, realizării, monitorizării, evaluării/revizuirii PEI:

**Figura 1**. Etapele procesului PEI

**Etapa a I-a: Constituirea echipei PEI**

PEI se elaborează în echipă de către persoanele cu atribuții în asistența elevului. Componența echipei PEI o recomandă CMI și este aprobată prin ordin de către directorul instituției de învățământ. În componența echipei PEI intră: dirigintele clasei în care este inclus copilul, cadrul didactic de sprijin, învățătorul/profesorii la clasă, psihologul, logopedul, alți specialiști, după caz.

Lucrul în echipă presupune un număr mare de persoane care participă la elaborarea PEI, de aceea este important ca activitatea să fie coordonată. De regulă, coordonează procesul PEI învățătorul/dirigintele clasei sau CDS.

**Etapa a II-a: Elaborarea PEI**

În procesul de elaborare PEI este absolut necesară colaborarea dintre membrii echipei. Aceștia trebuie să aibă o percepție comprehensivă comună asupra punctelor forte, intereselor şi necesităților copilului. Fiecare membru al echipei, în funcție de domeniul de activitate/disciplină predată, deține anumite informații despre elev şi poate face recomandări vizând perspectivele dezvoltării acestuia.

Lucrul în echipă presupune cooperarea între toți specialiștii care asistă copilul şi care au sarcina de a facilita satisfacerea necesităților acestuia:

* să identifice cât mai corect/precis punctele forte, interesele şi necesitățile elevului;
* să convină asupra informaţiilor colectate şi a concluziilor desprinse în urma observării comportamentului elevului şi asupra tipului de curriculum pentru acesta (general, modificat);
* să stabilească un consens privind finalităţile/competențele pe care trebuie să le achiziționeze elevul în perioada planificată (finalitățile educaționale);
* să coreleze finalitățile curriculumului general cu finalitățile individualizate stabilite în PEI;
* să stabilească un consens privind modul şi nivelul de prestare a serviciilor de sprijin elevului;
* să sugereze/recomande strategii/tehnologii educaționale adecvate necesităților elevului;
* să formuleze decizii privind integrarea serviciilor de sprijin în clasă, la nivel de instituție, CREI sau alte servicii disponibile în comunitate.

**Roluri şi responsabilități în elaborarea PEI**

Fiecare membru al echipei PEI realizează sarcinile, precizate și coordonate, pe tot parcursul procesului PEI.

Rolurile și responsabilitățile în procesul PEI vizează:

|  |  |
| --- | --- |
| **Structuri/persoane responsabile** | **Roluri și responsabilități** |
| **Administrația instituției** | * aprobă componența CMI și a echipei PEI; * desemnează specialistul responsabil de coordonarea activității de elaborare a PEI; * facilitează colaborarea în procesul de planificare, evaluare, realizare a PEI; * monitorizează procesul de elaborare a PEI și respectarea recomandărilor SAP; * asigură discutarea/examinarea și aprobarea PEI în cadrul Consiliului profesoral al instituției (în termen nu mai mare de 30 zile de la data recepționării Raportului de evaluare complexă a dezvoltării copilului (cazul primului an în care copilului i se elaborează PEI) și către începutul fiecărui an de studii (cazul când copilul a avut în anul precedent PEI)); * validează, prin ordin, decizia Consiliului profesoral privind aprobarea PEI și/sau a modificărilor în urma revizuirii/actualizării PEI; * asigură evaluarea activității cadrelor didactice implicate în realizarea PEI; * monitorizează realizarea prevederilor incluse în Planul de tranziție; * încurajează implicarea părinţilor şi a elevului în procesul PEI. |
| **Dirigintele clasei** | * acumulează și comunică echipei informaţia pe care o cunoaşte cu referinţă la punctele forte, necesitățile şi interesele elevului; * are rolul de coordonator în procesul de elaborare a adaptărilor pedagogice, în vederea asigurării că PEI va ajuta elevul să progreseze; * prezintă recomandări privind adaptările de mediu (ambientale) adecvate cerințelor educaționale speciale ale elevului și monitorizează realizarea acestora; * coordonează activitatea de stabilire a finalităţilor de învăţare care vin să răspundă cerințelor educaționale speciale ale elevului; * examinează, împreună cu profesorii la clasă, eficiența strategiilor/tehnologiilor didactice (activităților de învățare) individualizate și informează cadrele didactice despre cele care s-au dovedit a fi mai eficiente; * examinează, împreună cu profesorii la clasă şi alți specialiști care asistă copilul, la începutul fiecărui semestru, nivelul de atingere a finalităților/competențelor planificate în curriculumul individualizat și pe domenii de dezvoltare; * ține legătură permanentă cu părinții/alți reprezentanți legali ai elevului, cadrele didactice la discipline de studiu, cadrele didactice de sprijin. |
| **Psihologul școlar** | * acumulează și comunică echipei informația cu referință la punctele forte, necesitățile, interesele și caracteristicile specifice ale elevului*(limbajul, gândirea, imaginația, memoria, atenția, tipul de inteligență, afectivitatea/emotivitatea, temperamentul, stilul de învățare)*; * formulează recomandări membrilor echipei privind planificarea activităților de asistență a elevului în conformitate cu cerințele educaționale speciale și caracteristicile specifice ale acestuia; * prezintă recomandări privind adaptările ambientale adecvate cerințelor educaționale speciale ale elevului; * planifică asistența psihologică a elevului; * concretizează adaptările psihopedagogice necesare în organizarea procesului educațional; * colaborează cu toți specialiștiii mplicați în elaborarea/realizarea/evaluarea PEI. |
| **Învăţătorul/profesorul la clasă** | * furnizează informații privind rezultatele evaluării competențelor elevului în materia respectivă de studiu, pentru a identifica punctele forte şi necesitățile elevului; * proiectează și realizează adaptările și/sau modificările curriculare la disciplina de studiu, formulează finalitățile de învățare; * corelează proiectarea didactică (de lungă și de scurtă durată) cu PEI prin stabilirea obiectivelor specifice pentru elevul cu CES; * identifică cele mai adecvate strategii/tehnologii didactice la disciplina de studiu, care asigură progres în dezvoltarea copilului; * determină şi realizează strategii de evaluare adecvate necesităților copilului; * identifică resursele necesare realizării finalităţilor stabilite; * oferă servicii de consultanţă elevului şi părinţilor/altor reprezentanți legali în parcurgerea demersului educaţional la disciplina de studiu; * creează cadrul relațional adecvat în clasă pentru toți (profesor-elev, elev-elev); * colaborează cu toţi specialiştii implicaţi în elaborarea/realizarea/evaluarea PEI. |
| **Cadrul didactic de sprijin** | * planifică și realizează asistența individualizată a elevului cu CES (la clasă, în CREI, în alte entități structurale ale instituției); * ajută elevul în realizarea activităţilor de învăţare, în coordonare cu învăţătorul/profesorul la clasă; * urmăreşte progresul elevului privind finalităţile de învăţare descrise în PEI, în coordonare cu învăţătorul/profesorul la clasă; * supraveghează nivelul de atingere a finalităţilor indicate în PEI şi consemnează realizările şi progresele elevului; * colaborează cu toţi specialiştii implicaţi în procesul PEI. |
| **Alţi specialiști (în funcție de resursele disponibile ale instituției: logoped, psihopedagog,**  **kinetoterapeut)** | **Logopedul:**   * participă la procesul de elaborare, realizare, evaluare PEI, făcând parte din echipa PEI; * elaborează și realizează programe/planuri de intervenție individualizate de asistență logopedică pentru copil; * coordonează programele de asistență cu alți specialiști; * selectează/elaborează, adaptează și aplică instrumente de evaluare logopedică; * identifică și/sau elaborează materiale didactice accesibile și adecvate copilului; * sprijină și consiliază cadrele didactice în abordarea individualizată a copilului cu tulburări de limbaj.   **Psihopedagogul:**   * participă la procesul PEI, prin elaborare, realizare, monitorizare, revizuire/actualizare a PEI pentru copilul cu cerințe educaționale speciale; * elaborează și realizează programe/planuri de intervenție individualizate în procesul de asistență psihopedagogică a copilului cu cerințe educaționale speciale ; * evaluează/reevaluează progresul în dezvoltarea, învățarea, adaptarea copilului cu cerințe educaționale speciale; * acordă asistență metodologică cadrelor didactice, cadrelor didactice de sprijin şi altor specialişti care asistă copilul în vederea prevenirii, identificării și ameliorării dificultăților de dezvoltare, învățare, adaptare a copiiilor cu cerințe educaționale speciale; * implică și sprijină părinții în realizarea obiectivelor ce țin de dezvoltarea, învățarea, adaptarea copilului cu cerințe educaționale speciale.   **Kinetotrerapeutul**:   * participă la procesul PEI, prin elaborare, realizare, monitorizare, revizuire/actualizare a PEI pentru elev; * elaborează și realizează programe/planuri individualizate de abilitare / reabilitare fizică a copilului; * utilizează tehnici corespunzătoare vârstei și potențialului copilului; * evaluează/reevaluează progresul în dezvoltarea psihomotorie a copilului și adaptează planul de asistență, în funcție de rezultat; * implică părinții în implementare programelor de asistență kinetoterapeutică; * colaborează cu personalul didactic, nedidactic și auxiliar în abordarea individualizată a copilului. |

**Rolul elevului şi al părinţilor/reprezentanților legali în echipa PEI**

**Elevul:**

* este o sursă de stabilire a stilului şi a modului de învăţare preferat (adecvat necesităților speciale ale acestuia);
* este o sursă de informare despre punctele forte, preferințele, non-preferințele personale;
* informează despre nivelul de adecvare (comoditate, utilitate) a adaptărilor ambientale, echipamentului specializat, strategiile/tehnologiile didactice individualizate, strategiile de evaluare individualizate etc.);
* se încadrează în procesul educaţional conform prevederilor PEI.

Modul şi gradul de implicare a elevului în procesul PEI diferă în funcţie de capacităţile de participare ale acestuia.

**Părinţii/reprezentanții legali ai elevului:**

* furnizează informaţii la zi asupra copilului lor privind pregătirea temelor, stilul și modul de învăţare acasă etc.);
* furnizează informaţii importante care ajută la elaborarea adaptărilor și modificărilor curriculare pentru copil (de exemplu, despre talentul şi abilităţile pe care le manifestă copilul acasă şi în comunitate, despre preocupările, preferinţele/non-preferințele copilului, despre modul propriu de învăţare, despre interesele acestuia şi modul de reacţionare în diverse situaţii);
* consolidează şi asigură continuitate demersului educaţional și non-educațional demarat de personalul didactic din instituţia de învăţământ, oferind copilului acasă posibilităţi pentru dezvoltare și aplicare în practică a competenţelor;
* furnizează informaţii privind modul în care copilul transferă/poate transfera competențele achiziționate în cadrul școlii în situaţii cotidiene acasă şi în comunitate;
* se implică în luarea deciziilor vizând copilul şi în programele de abilitare/reabilitare continuă a dezvoltării acestuia;
* asigură frecvența școlară a copilului;
* colaborează cu instituția de învăţământ în scopul realizării obiectivelor de dezvoltare instituțională, din perspectiva educației incluzive.

**Acumularea informației necesare pentru elaborarea PEI**

O primă acțiune a echipei este acumularea informației necesare a fi incluse în PEI. Informaţia care trebuie să fie acumulată pentru elaborarea PEI urmează să reflecte rezultatele şcolare, competențele copilului, asiduitatea, comportamentul, abilităţile de comunicare, preferinţele şi non-preferinţele, abilităţile de rezolvare a problemelor, stilul de învăţare, particularitățile de dezvoltare, mobilitatea şi aspecte pedagogice specifice care caracterizează necesitățile individuale ale elevului.

Sursele de informare pot fi: rezultatele evaluărilor şi recomandările SAP, dosarul elevului şi PEI precedent, lucrările actuale ale elevului, rezultatele observațiilor asupra elevului. În procesul de informare vor fi consultați elevul, părinţii/alți reprezentanți legali, personalul didactic și non-didactic, alți specialişti care interacționează cu elevul.

Informaţia trebuie să parvină din diverse surse şi să fie accesibilă tuturor membrilor echipei de elaborare a PEI, pentru a asigura o viziune globală asupra incluziunii şcolare a elevului (forme de organizare a învățământului, necesități şi oportunităţi în materie de studiu ş. a.).

**Examinarea documentelor școlare**

Documentele școlare de bază care reprezintă o sursă de informare privind elevul sunt dosarul elevului și catalogul clasei.

Activitatea de studiere a *dosarului elevului* permite achiziționarea informației despre:

* limba vorbită/limba de studiu;
* traseul educațional;
* statutul juridic;
* recomandările medicale;
* deciziile, recomandările anterioare ale SAP cu referință la punctele forte şi necesitățile elevului, precum şi despre forma de incluziune, serviciile de suport recomandate;
* nivelul de dezvoltare reflectat în fișa de monitorizare a progresului, precum și în rapoartele de evaluare a situației copilului atât la nivel de școală (ale dirigintelui, psihologului, medicului, altor specialiști), cât şi externe (ale asistentului social, medicului de familie, altor actori comunitari);
* PEI precedent al elevului.

*Catalogul clasei* constituie o sursă de examinare a evoluției școlare a elevului la discipline de studiu, a frecvenței la ore; permite efectuarea unor analize comparative a evoluției școlare pe arii curriculare și discipline școlare.

Pot fi consultate și alte documente școlare care vizează dezvoltarea copilului (procesele-verbale ale consiliului profesoral, planurile și rapoartele de activitate a instituției, cartela medicală a elevului etc.)

Informația despre elev poate fi colectată și din diverse fișe de interviuri, evaluări, discuții și jocuri de rol cu acesta.

În tabelul 4 sunt indicate eventuale informații pe care le pot furniza părinții/alți reprezentanți legali, elevul, cadrele didactice, alți specialiști care asistă copilul.

**Tabelul 4.** Informații furnizate în procesul PEI

|  |  |  |  |  |
| --- | --- | --- | --- | --- |
| **Părinții/ alți reprezentanți legali** | **Elevul** | **Psihologul școlar** | **Cadrele didactice** | **Alți specialiști** |
| * Un punct de vedere precis privind personalitatea copilului; * punctele forte și necesitățile copilului; * preferințele/ non-preferințele copilului; * informații privind evoluția dezvoltării copilului; * accesibilitatea demersului educațional pentru copil; * caracteristica/ specificul mediului familial; * etc. | * propria percepție asupra punctelor forte și a necesităților; * interesele, preferințele în materie de studiu; * stilul de învățare; * factorii care îi blochează/perturbă procesul de învățare; * viziuni asupra viitorului apropiat; * modul de dezvoltare a relațiilor interpersonale; * percepția asupra unor principii și valori general umane etc. | * caracteristicile specifice ale elevului (*limbaj, gândire, imaginație memorie, atenție, tip de inteligență, afectivitate /emotivitate, temperament, stil de învățare)*; * preocupările și frustrările elevului (starea de spirit); * punctele forte și necesitățile elevului; * comportamentul relațional al elevului * etc. | * punctele forte și necesitățile elevului; * programele de studii în baza cărora a fost parcurs demersul educațional anterior; * strategiile și tehnologiile educaționale care au condiționat rezultate bune în dezvoltarea elevului; * strategiile și tehnologiile educaționale care au fost insuficient de eficiente;   comportamentul relațional și adaptativ al elevului etc. | În funcție de caz, pot fi consultați și alți specialiști:   * medicii * asistentul social * prestatorii de servicii sociale din comunitate * cadrele din instituțiile extrașcolare * etc. |

*Observarea elevului*

Anumite informații pot fi acumulate în urma observării elevului.

Observarea elevului se realizează în perioada de colectare a informației, în scop de precizare a unor situații/cauze în procesul de dezvoltare și de identificare a strategiilor în asistența elevului, dar și pe parcursul întregului proces educațional, pentru monitorizarea evoluției dezvoltării, pentru estimarea eficienței strategiilor/tehnologiilor utilizate în asistența individualizată a acestuia.

Observarea elevului îi permite învățătorului/profesorului la clasă, psihologului, CDS și altor specialiști:

* să înțeleagă cum reacționează elevul la mesajul scris, verbal și non-verbal, cum abordează noile sarcini, dacă perseverează în lucru, cum interacționează cu alte persoane, cum se organizează şi îşi gestionează timpul şi resursele, cum reacționează la receptorii auditivi/vizuali/verbali direcţi şi indirecţi;
* să conștientizeze impactul anumitor factori de mediu asupra incluziunii elevului în proces educațional, cum ar fi lumina, întunericul, temperatura, ambianța fizică a clasei, culorile, perioada (orele) zilei când este implicat în activităţi, activităţile de rutină, orarul;
* să realizeze cum reacționează elevul la schimbarea comportamentului/atitudinii CDS, cum interacționează cu alți elevi, cum reacționează la indicațiile/recomandările/adresările dirigintelui, cadrelor didactice de predare și de sprijin, psihologului, directorului, directorului-adjunct, altor specialiști care îl asistă.

Rezultatele observării elevului pot fi înregistrate în diferite moduri: note informative privind evenimentele la clasă, liste de control, date despre frecvența/cauza manifestării anumitor comportamente, înregistrări audio şi video, note corespunzătoare observărilor formale şi non-formale făcute de către membrii familiei, prieteni şi colegii de clasă, personalul didactic şi de sprijin (acţiunile descrise mai sus vor fi realizate cu respectarea obligatorie a normelor privind viaţa privată).

Cu o doză de relativitate, pot fi observate şi rezultatele autoevaluării elevului.

*Revizuirea lucrărilor/preocupărilor actuale ale elevului*

Preocupările elevului reprezintă nişte surse excelente de informare pentru identificarea punctelor forte, a necesităților, a preocupărilor, a talentului elevului. Acestea pot fi: un *jurnal personal, o agendă, lucrări scrise, lucrări artistice şi albume, înregistrări audio şi video, teme pentru acasă, teste la discipline de studiu ş. a*. În acest proces este strict necesar a respecta dreptul copilului la intimitate.

Examinarea aspectelor ce țin de viața personală/privată poate fi făcută doar cu consimțământul elevului/părinților/altor reprezentanți legali.

Concluziile făcute în rezultatul examinării acestor lucrări vor fi făcute de către psihologul școlar sau cu consultarea obligatorie a acestuia.

**Alte evaluări (la necesitate)**

Uneori, informațiile colectate în modurile descrise nu sunt suficiente pentru realizarea unui studiu complex, pertinent asupra copilului. În aceste cazuri, se recurge la evaluări adiţionale: observări complementare şi propunerea unor sarcini concrete de lucru, diagnosticare prin teste individualizate, evaluarea procesului de dezvoltare, evaluări/investigaţii medicale, evaluări psihologice, evaluarea competenţelor de comunicare, evaluări docimologice, observarea copilului în procesul de realizare a sarcinilor cotidiene etc.

Decizia de a realiza şi alte evaluări trebuie să fie luată prin consultare cu părinţii/alți reprezentanți legali ai elevului. Este important ca rezultatele evaluărilor să fie comunicate părinţilor, pentru a-i ajuta să înţeleagă, în toată complexitatea, procesul de dezvoltare a copilului. De asemenea, părinţilor/altor reprezentanți legali trebuie să li se explice avantajele şi eventualele rezultate, astfel ca aceştia să accepte deciziile evaluatorilor.

Informațiile acumulate, precizate, cu deciziile coordonate cu toți membrii echipei PEI se introduc în compartimentele PEI. Recomandările privind completarea compartimentelor PEI se regăsesc în compartimentul **2.3.**

**Etapa a III-a. Realizarea PEI**

Responsabili de realizarea PEI sunt toți membrii echipei PEI. În procesul de realizare, aceștia colaborează, se informează reciproc despre eficiența tehnologiilor utilizate, despre evoluția copilului pe domenii de dezvoltare.

Realizarea PEI însumează:

* *Asistență educațională*:
* asistența elevului la clasă, realizată de învățător/profesor, în conformitate cu finalitățile educaționale stabilite;
* adaptarea strategiilor didactice la necesitățile elevului;
* adaptarea materialelor didactice la necesitățile elevului;
* asistență/recuperare educațională;
* asistența elevului de către CDS(la clasă, în CREI, în alte spații în care elevul este inclus în activități), în conformitate cu prevederile Regulamentului CDS;
* asistența psihologică, logopedică, în conformitate cu PEI;
* *Asistență non-educațională:* 
  + re/abilitare fizică, kinetotereapie;
  + terapii specifice;
  + asistență medicală;
  + transport specializat;
  + alimentație;
  + echipament specializat.

În procesul de realizare a PEI sunt implicați părinții/alți reprezentanți legali și, în mod obligatoriu, copilul.

*Evaluarea rezultatelor școlare și în bază de curriculum general,* evaluarea rezultatelor se efectuează, conform curriculumului la disciplina respectivă, la nivelul întregii clase. Aprecierea se va face la nivelul cerințelor generale. Nota medie se va calcula și se va indica, în modul general stabilit, în catalogul clasei, în tabelul general al reușitei școlare.

În cazul disciplinelor pe care elevul le studiază prin *adaptări curriculare* (adaptări sau modificări curriculare) învățătorul/profesorul la clasă trebuie să utilizeze diverse metode de evaluare. Acestea trebuie să fie indicate pentru fiecare finalitate de învățare stipulată în PEI. Este important ca elevul să poată demonstra nivelul de învățare și achiziționare de competențe într-un mod autonom, utilizând adaptările în materie de evaluare care îi sunt proprii. Nota acordată în urma evaluării trebuie să reflecte randamentul elevului, descris în mod pertinent în curriculumul individualizat la disciplina școlară respectivă.

Învățătorul/dirigintele trebuie să informeze, în mod obligatoriu, părinții/alți reprezentanți legali despre rezultatele evaluării. Informarea se efectuează la finele semestrului, prin comunicarea mediilor calculate în conformitate cu stipulările în PEI, dar și pe parcursul semestrului, informând părinții/alți reprezentanți legali despre rezultatele atestate în procesul educațional.

**Etapa a IV-a. Monitorizarea/revizuirea/actualizarea PEI**

Monitorizarea PEI constituie o activitate inerentă a procesului PEI. Procesul de monitorizare ține, în mare, de competența administrației instituției și a CMI.

Monitorizarea PEI se realizează continuu, în special la etapele de elaborare și realizare a PEI, având drept obiective următoarele:

* stabilirea conformității PEI cerințelor educaționale speciale ale copilului;
* estimarea nivelului de relevanță a PEI;
* relevanța distribuirii rolurilor în procesul de elaborare și realizare a PEI;
* identificarea unor blocaje/impedimente în realizarea PEI și a soluțiilor pentru înlăturarea acestora;
* precizarea impactului realizării PEI asupra dezvoltării copilului (progresul în dezvoltarea copilului);
* revizuirea/actualizarea PEI.

Rezultatele monitorizării PEI se examinează periodic în ședințe organizate de CMI, care decide asupra modificării/actualizării PEI.

PEI se revizuiește/actualizează periodic, ***de regulă semestrial***. În urma revizuirii/actualizării pot fi modificate/actualizate anumite compartimente ale PEI, în funcție de rezultatele evaluării elevului.

În rezultatul revizuirii PEI, nu este necesar a elabora (scrie) un nou PEI. Modificările operate, aprobate de CMI, se anexează la PEI elevului, cu indicarea datei și a nr. procesului-verbal în care este consemnată decizia respectivă.

Exemplu de modificări PEI, operate în rezultatul revizuirii, anexate la PEI:

**Tabelul nr. 5**. Fișă de înregistrare a modificărilor PEI

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Modificări PEI**  **(aprobate în ședința CMI din \_\_\_\_\_\_\_\_\_\_, proces-verbal nr. \_\_\_\_\_)**  **Elevul: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Clasa \_\_\_\_\_\_\_\_\_\_\_\_\_\_\_**   |  |  | | --- | --- | | **Compartimentul PEI** | **Modificările operate** | | Compartimentul4 ”Tip curriculum la discipline de studiu” | 1. Se modifică tipul de curriculum la disciplinele:  * Limba și literatura română: de la CM la CGA * Geografie: de la CGA la CG * Istorie: de la CGA la CG | | Compartimentul6 ”Evaluări” | 1. Se completează cu ”Evaluare psihologică în decembrie 2016” | | Anexa 1 | 1. Se anexează modificările de curriculum la Limba și literatura română |   Președinte CMI \_\_\_\_\_\_\_\_\_\_\_\_\_\_\_\_\_\_\_ |

Este absolut necesar ca modificările operate să fie comunicate tuturor factorilor implicați în procesul PEI, inclusiv elevului și părinților/altor reprezentanți legali.

|  |
| --- |
| **Important! În mod obligatoriu, părinții/alți reprezentanți legali ai copilului vor fi informați despre modificările operate în PEI în rezultatul revizuirii/actualizării.** |

**2.3. COMPLETAREA COMPARTIMENTELOR PEI (ELABORAREA PROPRIU-ZISĂ A PEI)**

Informația acumulată privind competențele actuale ale elevului, punctele forte, interesele şi rezultatele testelor standardizate urmează a fi notate în compartimentele respective ale PEI.

Informația trebuie să corespundă nivelului actual al dezvoltării elevului şi să servească drept bază pentru stabilirea serviciilor care urmează a fi prestate, a intervențiilor, pronosticarea finalităților de învățare și de dezvoltare pe fiecare domeniu de intervenție.

**Compartimentul 1. Date generale despre elev**

Numele, prenumele elevului și data/luna/anul nașterii vor fi completate din actele legale ale copilului (certificat de naștere, buletin de identitate).

Se va indica recomandarea SAP privind forma de incluziune educațională a copilului, prin bifare corespunzătoare:

* *Incluziune totală*

Elevul este inclus în clasă obișnuită, participă la toate activitățile de program (orar) al clasei. Elevul poate parcurge unele discipline școlare prin curriculum general cu adaptari ale strategiilor de realizare sau prin curriculum modificat.

Învățătorul/profesorul la clasă beneficiază de servicii de consultanță specializată pentru planificarea, organizarea asistenței educaționale individualizate și monitorizarea progreselor elevului.

* *Incluziune totală (clasă obișnuită, elevul are CDS)*

Elevul este inclus în clasă obișnuită, conform orarului clasei, şi beneficiază de asistență educațională individualizată, organizată în mod individual sau în grupuri mici la clasă și/sau în CREI, fiind asistat, conform unui orar prestabilit, de un CDS. În acest caz se va indica durata (număr de ore) asistării copilului de către CDS la clasă și/sau în CREI.

* *Incluziune parțială*

Elevul este inclus în clasă obișnuită, dar, în virtutea stării de sănătate și sau a nivelului de dezvoltare, nu participă la toate orele conform orarului clasei, fiind asistat la lecții și în afara acestora de către CDS. Restul activităților sunt planificate drept lucru individual sau în grupuri mici, în CREI.

* *Incluziunea ocazională* este recomandată pentru elevul cu CES și/sau dizabilități severe, cu necesități profunde asociate, care de regulă, sunt în imposibilitate de deplasare și necesită asistență specializată (de exemplu, instruire la domiciliu, cu participare, în scop de socializare, la diferite festivități organizate în cadrul clasei/școlii, alte activități extrașcolare).

În funcție de evoluția dezvoltării copilului, în rezultatul reevaluării complexe a dezvoltării, SAP poate recomanda trecerea de la o formă de incluziune la alta. Modificările respective vor fi consemnate în fișa de înregistrare a rezultatelor revizuirii/actualizării PEI (tabelul 5).

**Compartimentul 2. Particularități individuale de dezvoltare a elevului**

În acest compartiment se vor indica particularitățile individuale de dezvoltare a elevului pe domeniile:

* fizic;
* limbaj și comunicare;
* cognitiv
* socio-emoţional;
* comportament adaptativ.

Particularitățile individuale de dezvoltare a elevului vor fi precizate în Raportul SAP de evaluare complexă a dezvoltării copilului, în constatările altor specialiști care au evaluat copilul pe domenii concrete de dezvoltare (fizic, limbaj și comunicare, cognitiv, socio-emoțional, comportament adaptativ), prin utilizarea instrumentelor adecvate de evaluare.

În rubrica ”Descriere succintă a nivelului actual” se vor specifica doar aspectele ce vizează *particularitățile individuale* ale dezvoltării copilului.

În cazul când dezvoltarea copilului pe un anumit domeniu este în conformitate cu o dezvoltarea tipică în raport cu vârsta, acestea nu vor fi descrise. În acest caz se va confirma conformitatea cu caracteristicile/particularitățile de vârstă. De exemplu, poate fi specificat:

*”Dezvoltarea fizică este în conformitate cu particularitățile de vârstă”,*

*”Competențele cognitive corespund vârstei”,*

*”Dezvoltarea limbajului și a comunicări este în evoluție conform vârstei”,*

*”Particularitățile dezvoltării pe domeniul socio-emoțional corespund vârstei”*

*”Comportamentul adaptativ fără abateri de la normele de vârstă”.*

În completarea rubricilor care vizează particularitățile individuale de dezvoltare a copilului se va ține cont de specificul domeniului.

*Domeniul de dezvoltare fizică* vizează o gamă largă de deprinderi şi abilităţi (de la mişcări largi, precum sunt săritura/alergarea, până la mişcări fine de tipul realizării desenelor sau modelarea), dar şi coordonarea, dezvoltarea senzorială, alături de cunoştinţe şi practici referitoare la îngrijire şi igienă personală, nutriţie, practici de menţinere a sănătăţii şi securităţii personale. Dezvoltarea fizică vizează, de asemenea, dezvoltarea corporală (înălţime, greutate, muşchi, creier, organe de simţ), abilităţile motrice grosiere şi fine (de la învăţarea mersului până la învăţarea scrisului). Abilităţile de motricitate grosieră se referă la mişcări ale întregului corp sau ale unor părţi mari ale corpului, în care sunt implicaţi muşchii mari şi include mişcări precum: rostogolirea, mersul, alergatul, săritura, ocolirea, căţărarea.

Abilităţile de motricitate fină se referă la dezvoltarea mişcărilor degetelor şi ale mâinilor în vederea autodeservirii sau realizări unor activităţi uzuale, precum coordonarea mână-ochi, mișcarea degetelor, mobilitatea articulară, forţa musculară .

*Domeniul limbaj şi comunicare* vizează dezvoltarea limbajului (sub aspectele vocabularului, gramaticii, sintaxei, dar şi a înţelegerii semnificaţiei mesajelor), a comunicării (cuprinzând abilități de ascultare, comunicare orală si scrisă, verbală si nonverbală, activă şi pasivă; orală şi scrisă) şi pre-achiziţiile pentru scris-citit. Este important a specifica, după caz, formele de comunicare augmentativă-alternativă.

* *Domeniul cognitiv* vizează, în primul rând, procesele psihice, abilitățile copilului de a înţelege relaţiile dintre obiecte, fenomene, evenimente şi persoane, dincolo de caracteristicile lor fizice. Domeniul include abilitățile de gândire logică şi rezolvare de probleme, cunoştinţe elementare matematice ale copilului şi cele referitoare la lume şi mediul înconjurător; capacităţile copilului de a analiza şi construi/dezvolta relaţii între obiecte, evenimente, persoane, situaţii. Relaţia de cauzalitate, gândirea critică şi analitică, rezolvarea de situaţii problematice, reprezintă aspecte importante ale acestui domeniu, ce stau la baza dezvoltării cognitive de mai târziu. Pe lângă acestea, domeniul cognitiv vizează competențe de grupare, scriere, comparare, ordonare, măsurare, asociere a obiectelor, fenomenelor, evenimentelor. Dezvoltarea cognitivă se referă la capacitățile copilului de a gândi, a asimila noi informații şi a utiliza ceea ce știe, de a descoperi.

Dezvoltarea cognitivă include toate procesele psihice şi intelectuale care intervin în actul cunoașterii sau a adaptării la mediul înconjurător:

* *gândirea* (concretă/abstractă; reproductivă/creativă);
* *imaginația* (reproductivă/creativă/combinată; mecanică/logică; voluntară/involuntară);
* *memoria* (vizuală/auditivă/kinestezică; de lungă/scurtă durată);
* *atenția* (volumul, mobilitatea, stabilitatea, flexibilitatea; voluntară/involuntară/post-voluntară);
* *tipul de inteligență* (lingvistică, logico-matematică, spațială, muzicală, kinestezică, intrapersonală, interpersonală, naturalistă, existențială);
* *stilul de învățare* (auditiv/vizual/kinestezic; global/analitic).
* *Domeniul socio-emoţional* vizează viaţa socială a copilului, capacitatea lui de a stabili şi a menţine interacţiuni cu adulţii şi cu alți copii, capacitatea copilului de a manifesta încredere şi a interacţiona cu aceştia, de a le recunoaşte diferitele roluri şi a-i percepe ca persoane care îi orientează/îi sprijină în ceea ce fac, cum gândesc/percep, capacitatea de a construi și a menţine relaţii de prietenie, de a cere şi a oferi ajutor, de a aparţine unui grup. Particularitățile de dezvoltare pe acest domeniu vor reflecta, de asemenea, modul în care copiii se privesc pe ei înşişi şi percep lumea din jur.

Dezvoltarea emoţională vizează îndeosebi capacitatea copiilor de a-şi exprima și gestiona emoţiile, de a înţelege şi răspunde emoţiilor celorlalţi.

Particularitățile dezvoltării copilului din perspectivă emoţională urmează să reflecte și aspecte ale impactului diverselor situații din familie şi societate asupra individului. Acest domeniu se referă și la:

* *afectivitate/emotivitate* (introvert/extrovert, expresivitatea, mimica, pantomimica, emoțiile etc.).
* *temperamentul* (flegmatic, sangvinic, coleric, melancolic).

*Comportamentul adaptativ* include ansamblul de abilități conceptuale, sociale și practice care au fost învățate și sunt utilizate de către copil. Comportamentul adaptativ se măsoară în termeni de competență socială, norme sociale, puterea de a-și purta singur de grijă, adaptabilitatea la mediu, strategii de imitare/copiere a unor comportamente corecte, utile pentru viața cotidiană și adaptarea socială. Printre factorii constanți ai comportamentului adaptativ ai copilului se numără:

* competențe fizice sau motorii, care se referă la abilitățile motorii fine și grosiere, abilitățile de hrănire și utilizare a toaletei;
* abilități conceptuale (limbajul expresiv și receptiv, abilitățile de citire și scriere, noțiunile temporale și conceptuale de număr);
* abilități sociale (prietenia, interacțiunea cu ceilalți, participarea socială, responsabilitatea socială, urmarea regulilor);
* abilități practice (activităţi cotidiene/ocupaţionale/casnice, gestionarea banilor, siguranţa, sănătatea, transportul, rutinele - îmbrăcatul/spălatul/prepararea mâncării) etc.

Reieşind din caracteristicile specifice şi nivelul actual de dezvoltare a copilului, vor fi stabilite acţiunile de asistenţă şi precizate, respectiv, rezultatele scontate.

Odată cu precizarea particularităților individuale de dezvoltare a copilului, este important a preciza și *punctele forte* specifice copilului pe fiecare domeniu de dezvoltare. Drept exemple de puncte forte pot fi:

* *în domeniul fizic***:**deplasare fără suport; abilităţi de scriere etc.
* *în domeniul limbaj şi comunicare*: limbaj expresiv – expresivitate orală; înţelegerea mesajelor orale etc.;
* *în domeniul cognitiv*: stilul şi modul de învăţare - vizual, auditiv, kinestezic; abilităţi organizatorice/de gestionare a timpului; interes sporit faţă de lumea înconjurătoare etc.
* *în domeniul socio-emoţional*: contactul și relația cu cei din jur- cu persoanele apropiate, cu cele străine; încrederea în sine; recunoaşterea și gestionarea emoţiilor, de bucurie/tristeţe/furie;gestionarea acceselor de furie etc.
* *în domeniul comportamentului adaptativ*: abilitățile de autodeservire, de orientare în spaţiul clasei/şcolii; respectarea regulilor mediului social, etc.

Descrierea *necesităților* elevului trebuie să indice clar argumentarea de ce elevul are nevoie de programe şi/sau servicii individualizate.

Pot fi indicate drept *necesități* ale elevului:

- în *domeniul fizic*: ”de a-şi menţine echilibrul în diverse activităţi motrice, în special în spaţiul extern”, ”de a manipula cu obiecte mici fără efort (piese de mozaic, mărgele, petricele, biluţe, boabe, semințe etc, ”de a ține creionul în mână, de a putea trasa linii, colora.etc”;

- în *domeniul limbaj și comunicare*: ”de a comunica pentru a-şi satisface necesităţile de vârstă.”;”de a înțelege un mesaj ”;”de a putea exprima o cerere”, etc;

- în *domeniul abilităţilor cognitive*:”de a percepe obiecte după formă, culoare, mărime, cantitate, grosime, inălțime”; ”de a realiza operații de grupare, ordonare, clasificare, măsurare” etc;

- în *domeniul socio-emoțional*: ”de a relaționa social(cu semeni, adulți) pentru a-și satisface necesitățile de vârstă;”;de a avea o pesoana adultă, de încredere din mediul educațional”;

- în *domeniul adaptativ*:” de a mânca independent, de a utiliza toaleta, de a se îmbrăca”;” de se orienta, deplasa în spaţiul intern (scoală, clasă, casă), extern (stradă, școală, magazin, etc.)”.

**Compartimentul 3. Servicii de suport ce urmează a fi prestate**

Pentru a aborda în complex asistența individualizată a elevului cu CES, este importantă planificarea și indicarea în PEI a serviciilor (educaţionale şi non-educaţionale) care vor fi prestate: serviciile de consultanță/consiliere, alte servicii prestate de către cadrele didactice, inclusiv de către CDS, psiholog, logoped, terapii specifice.

Serviciile cu caracter educațional vor fi precizate de către echipa PEI, în conformitate cu necesitățile copilului și recomandările SAP, coordonate cu CMI din perspectiva oportunităților de realizare.

Serviciile care vizează terapiile specifice vor fi incluse în PEI la recomandarea SAP.

În compartimentul respectiv al PEI se va indica denumirea serviciului, specialiștii care vor presta serviciile respective, data de încadrare a elevului în serviciu (data când va începe prestarea serviciului), perioada/frecvența prestării serviciului.

**Tabelul 5**. Exemple de proiectare a serviciilor

|  |  |  |  |
| --- | --- | --- | --- |
| **Denumirea serviciului** | **Specialistul care vapresta, locul** | **Data încadrării elevului în serviciu** | **Perioada/frecvența** |
| Asistență psihologică | Psihologul, cabinetul psihologului | 05.10.2016 | Octombrie – decembrie, săptămânal |
| Consultații după lecții | Învățătorul/ profesorul la disciplina …  Sala de clasă/CREI | 20.09.2016 | Septembrie - decembrie,  de 2 ori pe săptămână |
| Asistență educațională | Cadrul didactic de sprijin:  - asistență individualizată la lecții (sala de clasă)  - asistență individualizată în grup mic în afara lecțiilor (CREI) | 01.09.2016 | Septembrie - decembrie  2 ore zilnic  4 zile săptămânal |
| Asistență logopedică | Specialistul logoped din cadrul SAP | 10.10.2016 | 10.10.2016 – 28.11.2016  De 3 ori pe săptămână |

**Compartimentul 4. Tip curriculum la discipline de studiu**

În conformitate cu precizările conceptuale (Conceptul privind Individualizarea procesului educațional prin adaptări curriculare) individualizarea procesului educațional este unul din factorii de succes în incluziunea educațională a copilului cu CES și se precizează următoarele:

Individualizarea procesului educațional prin **adaptări curriculare** poate avea loc pe două căi: prin ***adaptări curriculare*** (adaptarea strategiilor de realizare a conținuturilor curriculare) și prin ***modificări curriculare*** (finalități, conținuturi).

Individualizarea procesului educațional prin **adaptări curriculare** presupune identificarea și utilizarea acelor strategii de predare-învățare-evaluare care asigură progres în dezvoltarea copilului/elevului cu CES, corelarea/adaptarea acestora la potențialul elevului cu CES, pentru asigurarea realizării finalităților educaționale conform Curriculumului general. În acest sens, elevul cu CES va realiza *curriculumul general, cu adaptări ale strategiilor de predare-învățare-evaluare (CGA).*

Adaptările curriculare (adaptarea strategiilor de realizare a conținuturilor curriculare) includ:

* adaptări psihopedagogice (strategii, materiale didactice, forme de organizare a procesului educațional);
* adaptări în materie de evaluare;
* echipament specializat;
* adaptări ambientale.

Selectarea/combinarea armonioasă a strategiilor didactice de predare-învățare-evaluare pentru elevul cu CES se face în baza principiilor curriculare şi a finalităților stabilite şi asigură participarea copilului, implicându-l în propria învățare.

Strategii eficiente, în contextul educației incluzive, sunt considerate cele de microgrup, activ-participative, de cooperare și de colaborare etc. Selectarea și utilizarea strategiilor, se va întemeia pe abordări individualizate care vizează: învățarea interactivă; negocierea obiectivelor; argumentarea aplicarea și conexiunea inversă; evaluarea continuă; sprijin pentru elev și cadre didactice.

În realizarea adaptărilor curriculare se va ține cont de *stilul de învățare* al elevului, de *inteligențele multiple*, de *ritmul propriu de creștere şi dezvoltare*.

Individualizarea procesului educațional prin **modificări curriculare** presupune modificarea finalităților educaționale și/sau a conținuturilor din Curriculumul general şi adaptarea tehnologiilor de predare-învăţare-evaluare, în funcție de potențialul elevului.

În acest caz se spune că elevul cu CES realizează un **Curriculum modificat (CM).**

Curriculumul modificat este parte componentă a PEI și urmează a fi elaborat pentru fiecare disciplină de studiu, în cazul în care s-a constatat necesitatea modificărilor curriculare. Elaborarea curriculumului modificat ține de competența învățătorului/profesorului la disciplina respectivă, în colaborare cu alți specialiști care asistă copilul. În procesul de elaborare a curriculumului modificat se va ține cont de punctele forte, necesitățile, potențialul și nivelul de dezvoltare a elevului.

În cazul modificărilor curriculare la disciplina școlară, învățătorul/profesorul stabilește, în comun cu alți specialiști care asistă copilul, finalități adecvate necesităților educaționale și nivelului de dezvoltare a copilului.

Modificările curriculare, în funcție de CES ale copilului, pot viza componentele structurale ale Curriculumului: finalitățile, conținuturile. Totodată, aceste modificări se stabilesc din perspectiva asigurării implicării plenare a copilului în procesul educațional, în vederea pregătirii inserției lui sociale.

În conformitate cu reglementările c*onceptuale privind individualizarea procesului educațional prin adaptări curriculare*, modificările curriculare pot fi realizate prin **simplificare**, **comasare** sau **excludere**.

Modificările curriculare *prin simplificare* vizează reducerea parțială a gradului de complexitate a finalităților și/sau conținuturilor.

Modificările curriculare *prin excludere* pot fi realizate la nivel de plan-cadru sau disciplină școlară. *La nivel de plan-cadru*, elevul nu va studia una sau unele discipline școlare, exigențele studierii cărora nu sunt compatibile cu potențialul acestuia.

*La nivel de disciplină școlară*, modificările curriculare *prin excludere* presupun omiterea unor finalități, conținuturi, pe care elevul cu CES nu le poate accesa/achiziționa.

Modificările curriculare *prin comasare* pot fi realizate la nivel de plan-cadru sau de disciplină școlară.

La nivel de plan-cadru modificările curriculare prin comasare se realizează prin integrarea a două sau mai multe discipline școlare.

Pentru copiii cu dizabilități severe se admite predarea integrată a două sau mai multe discipline școlare, în scopul dezvoltării unor arii multidisciplinare/integrate, care asigură pregătirea acestora pentru viață. Astfel, în calitate de discipline integrate, în funcție de necesități și competențe dezvoltate, pot fi: ”Achiziții fundamentale”, ”Deprinderi de autoadministrare”, ”Dezvoltare personală”, ”Arte și tehnologii” , etc.

La nivel de disciplină școlară *comasarea* presupune îmbinarea unor finalități și/sau conținuturi, în funcție de CES ale copilului.

Modificările curriculare nu exclud adaptări ale procesului educațional. În unele cazuri, modificările curriculare pot determina și necesitatea adaptării tehnologiilor de predare-învățare-evaluare.

Individualizarea procesului educațional pentru copilul cu CES nu implică obligatoriu adaptări sau modificări curriculare la toate disciplinele școlare. Astfel, elevul cu CES poate studia unele discipline școlare în baza curriculumului general (CG), iar altele în baza curriculumului general cu adaptări (CGA) sau curriculumului modificat (CM).

Adaptările și/sau modificările curriculare se consemnează în PEI-ul copilului, se examinează și se coordonează de Comisia multidisciplinară intrașcolară (CMI) și, ca parte componentă a PEI, se aprobă în ședința Consiliului profesoral al instituției de învățământ.

În funcție de evoluția în dezvoltare a copilului, adaptările și modificările curriculare pot fi tranzitive: de la modificări la adaptări curriculare și viceversa. Deciziile respective sunt condiționate de rezultatele monitorizării și realizării PEI.

Elaborarea adaptărilor curriculare (adaptări și/sau modificari)ține de competența învățătorului/profesorului la disciplina respectivă, în colaborare cu alți specialiști care asistă copilul. În procesul de elaborare a curriculumului modificat se va ține de cont de punctele forte, necesitățile, potențialul și nivelul de dezvoltare a elevului.

|  |
| --- |
| **Curriculumul modificat la disciplina de studiu se anexează, în mod obligatoriu, la PEI (Anexa 1 la structura-model), fiind parte constituantă a PEI!** |

În compartimentul 4 se va indica pentru fiecare disciplină de studiu, după caz, una din opțiunile CG, CGA, CM.

În cazul când echipa PEI decide parcurgerea disciplinei școlare prin curriculum general, se va indica CG, în cazul curriculumului general, dar cu adaptări ale procesului educațional – CGA, iar în cazul curriculumului modificat – CM.

**Curriculumul modificat**

*Finalitățile educaționale*

La stabilirea și formularea *finalităților educaționale* trebuie să se țină cont de potențialul elevului la disciplina dată și necesitățile pentru asigurarea incluziunii educaționale. În cazul disciplinelor de studiu care necesită modificări curriculare, finalitățile educaționale trebuie să fie precizate în enunțuri care vor descrie ce competențe urmează să achiziționeze elevul la finele cursului respectiv. Toate finalitățile educaționale trebuie să descrie rezultate măsurabile la finele unei anumite etape de învățare. Finalitățile trebuie să fie formulate clar, astfel încât părinții și, după caz, elevul să înțeleagă ce va fi în stare să cunoască și să facă la finele capitolului/semestrului/anului de studii.

*Conţinuturile* reflectă acele subiecte/teme care permit dezvoltarea competenţei stipulate în rubrica *Finalităţi educaționale*,prin anumite activităţi (strategii/tehnologii didactice) de învăţare.

Ele pot fi selectate din curriculum general sau sunt concepute în funcţie de abilităţile şi posibilităţile de învăţare ale copilului.

Pentru fiecare finalitate formulată e necesar a indica **strategiile/tehnologiile didactice** corespunzătoare. *Strategiile/tehnologiile didactice* reflectă acele activități de învățare, conform cerințelor educaționale speciale ale elevului, care îl vor ajuta să atingă finalitățile de învățare stabilite. În secțiunea respectivă din PEI urmează a indica strategiile pedagogice care vor fi utilizate de către cadrul didactic și cadrul didactic de sprijin. În cazul în care se utilizează o strategie didactică în raport cu o finalitate concretă, aceasta urmează a fi înscrisă vis-a-vis de finalitatea scontată.

*Individualizarea strategiilor de evaluare în procesul educațional*

Evaluarea progresului școlar al copilului care parcurge disciplina școlară prin adaptări sau modificări curriculare se realizează în baza principiilor generale de evaluare în învățământul general. Evaluarea rezultatelor școlare ale copilului cu CES se realizează prin **raportare la copil** și prin **raportare la curriculum**.

*Raportarea evaluării la copil* presupune măsurarea progresului individual al acestuia.

În cadrul *raportării evaluării la curriculum* se apreciază performanțele elevului în procesul educațional, axat pe adaptări sau modificări curriculare.

Ambele tipuri de evaluare solicită cadrului didactic diferenţierea strategiilor de evaluare, aplicarea metodelor şi tehnicilor de evaluare variate, prin care să urmărească progresul individual al fiecărui elev. Progresul şcolar al elevului cu CES se va urmări prin compararea competențelor copilului, începând cu încadrarea lui în instituție/treaptă de școlarizare/clasă, pe diferite domenii de dezvoltare, cu nivelul actual-nivel la care a ajuns prin învăţare.

Evaluarea progresului școlar al copiilor cu CES care au parcurs discipline școlare prin **curriculum general cu adaptări** se realizează în baza **reglementărilor generale** privind conținutul evaluării, cu adaptarea tehnologiilor de evaluare.

Adaptarea tehnologiilor în evaluarea progresului școlar al copiilor încadrați în procesul educațional prin adaptări curriculare, indiferent de tipul de evaluare, inclusiv evaluarea finală, vizează:

* timpul destinat efectuării evaluării;
* adaptările ambientale conforme particularităților de dezvoltare și CES ale copiilor;
* locul evaluării;
* oportunități de extensiune;
* modalitățile de percepere a sarcinii de către copilul cu CES;
* oportunitățile de realizare a sarcinii;
* forma de evaluare (scrisă, orală).

Elevii care au fost incluși în procesul educațional prin CGA susțin examenele de finalizare în baza acelorași probe de evaluare, în condiții speciale de evaluare/examinare conforme PEI. Condițiile specifice de evaluare sunt aprobate de Ministerul Educației.

Copiilor cu CES, care au fost incluși în procesul educațional prin CGA, li se certifică nivelul de studii, în rezultatul evaluării finale a performanței educaționale, prin aceleași documente de absolvire (serii generale) care se eliberează absolvenților (CG).

Evaluarea progresului școlar al copiilor cu CES care au parcurs discipline școlare prin **curriculum modificat** se realizează în baza **probelor/sarcinilor individualizate,** axate pe finalitățile și conținuturile stabilite în curriculumul modificat, cu sau fără adaptarea tehnologiilor de evaluare, în condiții generale sau specifice, după caz.

*Elaborarea probelor/sarcinilor individualizate***,** inclusiv pentru evaluarea finală, le elaborează învățătorul/profesorul la disciplina școlară, în conformitate cu PEI.

*Adaptarea tehnologiilor* în evaluarea progresului școlar al copiilor incluși în procesul educațional prin CM vizează aceleași aspecte ca și în cazul evaluării copiilor încadrați în procesul educațional prin CGA, indiferent de tipul de evaluare, inclusiv evaluarea finală.

În cazul evaluării finale a copiilor cu CES, se admit probe de evaluare individualizate, adaptate la CM, doar la nivelul învățământului primar și gimnazial.

Copiilor cu CES, care au fost încadrați în procesul educațional prin CM, li se certifică nivelul de studii gimnaziale, în rezultatul evaluării finale a performanței educaționale, prin documente de absolvire (serie specifică), în care se stipulează tipul de curriculum parcurs la fiecare disciplină școlară.

Pentru absolvenții învățământului gimnazial, elevi cu cerințe educaționale speciale(dificultăți severe de învățare, conform clasificării UNESCO), care au fost incluși în proces educațional prin CM, părinții/reprezentanții legali pot solicita, în scris, neîncadrarea acestora în sesiunea de examene. Finalizarea învățământului gimnazial, în acest caz, se va confirma printr-un certificat eliberat elevului de instituția de învățământ, semnat de director.

**Compartimentul 5. Adaptări**

Adaptările proiectate în PEI pot fi: *adaptări psihopedagogice*, *adaptări în materiede evaluare adaptăriambientale*. De asemenea, în acest compartiment se va specifica *echipamentul specializat necesar elevului*, pentru facilitarea incluziunii educaționale.

* *Adaptările psihopedagogice* includ modificările operate în strategiile pedagogice conforme Curriculumului general, pentru a facilita procesul educațional pentru elev și a-i asigura progresul în dezvoltare.
* *Adaptările în materie de evaluare* se referă la modificarea metodelor/tehnicilor de evaluare, pentru a permite elevului să demonstreze competențele achiziționate.
* *Adaptările ambientale* includ schimbările sau măsurile de sprijin a elevului în mediul fizic al clasei sau al instituției.
* *Echipamentul specializat* include tehnologiile auxiliare utilizate pentru a recupera (compensa) sau substitui anumite funcții naturale ale organismului. Echipamentele urmează să faciliteze implicarea activă a elevului cu CES în procesul educațional, precum și în interacţiune şi comunicare.

Exemple de adaptări:

|  |  |
| --- | --- |
| **Adaptări psihopedagogice** | * Servicii de asistenţă individuală * sprijin/supraveghere/ajutor din parteacolegilor * parteneriat/cooperare; sarcini/activităţi în perechi/grup * sisteme de comunicare auxiliareşi de suplinire * sarcini individuale diferenţiate * mai multe sarcini de: *subliniere, încercuire, evidenţiere, bifare, desen* * lecture ghidate, însoţite de imagini, tabele, diagrame * sprijin în gestionarea timpului*(elaborarea unui program de autoobservare/autodirijare: înregistrarea, la un anumit timp, a acţiunilor realizate: lectură, scriere, odihnă, joacă*etc. ) * pause mai frecvente; aplicarea tehnicilor de relaxare * material concret; material de manipulare*(obiecte tactile)* * indicatori gestuali/vizuali * liste de reguli/cerinţe/restricţii * sarcini de scurtă durată; marcarea sarcinilor realizate la un panou/agendă * instrucţiuni simpliste (adaptate), repetate; reformulări * instrucţiuni pe etape (paşi), algoritm; * utilizarea frazelor de întroducere a informaţiei importante/de captare a atenţiei*(Acum fiţi foarte atenţi!)* * transcripţii cuvânt în cuvânt * caractere mai groase * liste cu litere/alphabet şi cifre * copii ale vocabularului important al lecţiei * cititul în cor * divizarea sarcinilor mai mari în sarcini mai mici * utilizarea tehnicilor mnemonice * oferirea unui rezumat/scheme a lecţiei/textului * expunerea, la tablă/poster a materialului important * practicarea modalităţilor de ilustrare vizuală a conţinutului celor prezentate*(întrebări – reper, cuvinte – cheie,liste de verificare, modele, imagini, scheme, schiţe, grafice*etc.*)* * oferirea indiciilor/paşilor consecutivi   • jocuri pentru orientare în spaţiu, cu marcări; joc pe roluri   * algoritmi/paşi/modele de urmat * format simplificat, format cu indicarea spaţiilor pentru scriere * repere color; coduri de culori * materiale didactice stimulative și sugestive * reformularea/reamintirea materiei de învăţare * riglă/alfabet/hartă în relief * alfabetul Braille * înregistrări audio/video * diapozitive subtitrate * cifre/litere/figuri/forme geometrice din plastic sau din material textile etc. |
| **Adaptări în materie de evaluare** | * locul susţinerii probei de evaluare/testului/examenului*(la locul imobilizării, în instituţie în sala comună/separată,înstituţie cu spaţiu adaptat)* * teste individualizate * susţinerea testului/examenului scris la calculator * timp suplimentar * prezenţa unui asistent individual (cadrul didactic/CDS), care: va asista la susţinerea testului/examenului, va acorda servicii de asistenţă personal elevului,va transmite oral informaţia din test, va înscrie răspunsurile dictate de elev la itemii din test * răspunsuri orale/scrise * înregistrări pe bande sonore * mediu diferit și stimulativ * pauze mai frecvente * reamintirea condițiilor sarcinii * sisteme de comunicare auxiliare şi de suplinire * caractere mai groase * semne fondate pe diferite culori * format simplificat, cu indicarea spaţiilor pentru scriere * opţiuni informaţionale etc. * reducerea numărului de sarcini utilizate pentru evaluarea unui concept sau a uneicompetenţe etc. |
| **Adaptări de ambientale** | * acces arhitectural în clădirea instituţiei/sala de clasă/sala de examen * grup sanitar adaptat * iluminare specială * separare de un grup mare * spaţiu adaptat specificului dizabilităţii * reducerea/amplificarea stimulenţilor vizuali sau auditivi * alte arii de activitate * poziţionare strategică a locului copilului în sala de clasă și în bancă * excluderea materialelor care disociază atenția *(izolarea de excitanţii interni/externi; reducerea zgomotului de fundal)* * îmbunătăţirea acusticii în clasă etc. |
| **Echipamentspecializat** | * scaun cu rotile * premergător * ochelari * tehnologii asistive:   - dispozitive *(lupă; riglă/echer la lectură; calculator/abac la matematică)*  - aparataj funcțional specializat *(aparat auditiv; căşti pentru ascultare, bande sonore;echiparea băncii elevului cu boxe mici/microfon )*  - echipament adaptat (*softuri specializate; programe soft educaţionale*)  - tehnologii auxiliare *(tehnică de suport pentru comunicare: dictafon, computer, casetofon; proiector de imagini)* etc. |

**Compartimentul 6. Evaluări**

Informațiile privind evaluările vor fi furnizate de către SAP, instituția de învățământ (actuală și/sau precedentă), medicul de familie, alți specialiști în domeniul sănătății.

Sunt obligatorii reevaluările stipulate în Concluziile generale din compartimentul VII al Raportului SAP de evaluare complexă a dezvoltării copilului cu referință la necesitatea reevaluării dezvoltării copilului, cu formularea clară a domeniilor pentru reevaluare și a scopului.

Totodată, în funcție de necesități, echipa PEI planifică și alte evaluări pentru perioada de realizare PEI, inclusiv:

* evaluarea progresului școlar,
* evaluări psihologice, logopedice, in conformitate cu recomandările SAP și necesitățile copilului

*Evaluarea progresului școlar* se realizează continuu, realizând evaluări sumative, cel puțin, o dată în semestru (la finele semestrului).

În asistența educațională a copilului cu CES, în funcție de necesități, pot fi planificate evaluări tematice intermediare și pe parcursul semestrului.

Evaluările pot fi atât formale, cât și informale, dar, în mod obligatoriu, rezultatul evaluării trebuie să reflecte evoluția în dezvoltarea copilului.

*Evaluările medicale,sociale* se vor planifica, organiza și realiza în conformitate cu recomandările SAP și în funcție de necesitățile elevului, identificate în procesul de asistență pe parcursul anului, în acord cu familia/reprezentanții legali ai copilului.

Planificarea evaluărilor poate fi completată/suplimentată și în procesul de revizuire/actualizare a PEI.

Rapoartele despre realizarea evaluărilor, semnate de specialistul (specialiștii) care au realizat evaluarea se vor păstra în dosarul elevului. În baza constatărilor, concluziilor și recomandărilor formulate în rezultatul evaluărilor, echipa PEI va revizui/actualiza PEI.

**Compartimentul 7. Activități de pregătire a tranziției copilului**

Pregătirea tranziției copilului cu CES este parte integrantă a PEI.

*Scopul de bază* al pregătirii tranziției este facilitarea trecerii copilului cu CES la alte niveluri de învățământ și la serviciile conexe, cu accent pe satisfacerea cerințelor speciale și pregătirea, după caz, pentru angajare și viață independentă.

În contextul organizării și realizării asistenței educaționale individualizate a copiilor cu CES în instituția de învățământ general, tranziția presupune un set de activități coordonate, care:

* sunt proiectate în cadrul unui proces participativ, orientat spre rezultat, și vizează diferite posibile trasee de mișcare a copilului: de la un nivel de învățământ la altul, de la școală spre alte niveluri de învățământ post-școlar (inclusiv, învățământ post-secundar, formare vocațională, pentru instruire continuă, învățământ pentru adulți), la servicii pentru adulți, la viață independentă și participare comunitară;
* sunt bazate pe necesitățile copiilor și iau în considerare preferințele și interesele lor;
* includ instrucțiuni, servicii conexe, experiențe comunitare, evaluarea predispozițiilor vocaționale, formarea de competențe vocaționale și, dacă este indicat, formarea de abilități pentru viața de zi cu zi.

Tranziția include trei componente de bază:

* Fiecare copil/tânăr și familia acestuia trebuie să fie antrenați în procesul de pregătire a tranziției, de stabilire a obiectivelor tranziției și de elaborare a unui plan de realizare a acestora.
* Unele obiective pentru perioada post-școlară trebuie să fie stabilite în perioada școlarizării, astfel încât copiii să dobândească abilitățile și competențele necesare pentru realizarea ulterioară a acelor obiective.
* Serviciile indicate și disponibile pentru perioada post-școlară trebuie să fie identificate și legătura cu acestea realizată încă în perioada școlară, înainte de părăsirea instituției de învățământ de către copilul cu CES.

În procesul participativ de planificare și de implementare a Planului de pregătire a tranziției sunt implicați diferiți subiecți, fiecare având rolul și responsabilitățile sale. Participanții-cheie sunt:

* *Copilul*, care:
* comunică preferințele, interesele, punctele forte, domeniile și tipurile de sprijin pe care le necesită, modul în care poate progresa și alte informații importante;
* participă, direct, la discuții, la ședințe, la luarea deciziilor care îl vizează;
* participă la procesul PEI (formularea obiectivelor, identificarea celor mai adecvate modalități de realizare a obiectivelor, revizuirea PEI etc.).
* *Părintele*, care:
  + sprijină copilul în tot ce realizează acesta;
  + furnizează informații relevante despre punctele forte ale copilului, interesele, cerințele, abilitățile de viață independentă și tipurile de sprijin necesare pentru a realiza obiectivele post-școlare;
  + este implicat în mod activ în calitate de partener egal în planificare, discuții și luarea deciziilor;
  + participă la referirea copilului spre servicii pentru adulți și programe de formare vocațională;
  + oferă copilului oportunități de a practica roluri și responsabilități pentru adulți.
* *Cadrul didactic de sprijin*, care:
* furnizează informații relevante despre punctele forte ale copilului, strategiile de predare adecvate, stilul (stilurile) de învățare, performanțele lui, progresele în realizarea obiectivelor PEI;
* asistă/ajută copilul în identificarea obiectivelor post-școlare;
* pregătește copilul și familia pentru rolul lor de leadership în procesul tranziției;
* sugerează oportunități educaționale post-școlare;
* participă, de rând cu alți actanți, la identificarea serviciilor, personalului și formelor de suport de care poate avea nevoie copilul după părăsirea instituției de învățământ;
* realizează legătura între copil și părinți cu și serviciile post-școlare de suport;
* coordonează realizarea tuturor activităților din Planul de tranziție;
* monitorizează progresele ulterioare ale copilului.
* *Cadrele didactice pe discipline școlare*, care:
* ajută copilul în procesul de familiarizare a lui cu sistemul de învățare aplicat la nivel gimnazial (comparativ cu cel de la nivel primar) și în integrarea în acest sistem diferit;
* monitorizează evoluția copilului în perioada de integrare în învățământul gimnazial și propune modificarea/ajustarea necesară a obiectivelor PEI;
* participă la identificarea formelor de suport, adecvate copilului în perioada de tranziție;
* asistă copilul în identificarea obiectivelor post-școlare și efectuează orientarea profesională corespunzătoare.
* *Reprezentanții instituțiilor de învățământ post-secundar, ai serviciilor conexe (de sănătate, asistență socială, de angajare în câmpul muncii ș. a.*), care:
* oferă informații despre oportunitățile de educație și formare, despre accesul la servicii și criteriile de eligibilitate;
* asistă copilul și familia în identificarea serviciilor comunitare și în procesul de aplicare la serviciile respective;
* furnizează, după caz, servicii (de informare, de evaluare a predispozițiilor funcțional-vocaționale și de orientare profesională, de dotare cu echipamente și tehnologii, de consiliere pentru viața independentă etc.) în timpul școlarității copiilor.

Planul de pregătire a tranziției se va proiecta, ca parte componentă a PEI, după cum urmează:

* pentru copiii care trec de la învățământul primar la cel gimnazial – în anul de finalizare a învățământului primar;
* pentru copiii care sunt pregătiți pentru părăsirea instituției de învățământ – de la vârsta de 14 ani.

Activitățile/intervențiile de pregătire vor fi considerate servicii de tranziție, bazate pe necesitățile individuale ale copiilor, care trebuie să țină cont de preferințele și interesele lor și care includ:

* recomandări, îndrumare, instrucțiuni;
* referințe la serviciile și experiențele comunitare;
* stabilirea obiectivelor/acțiunilor post-școală;
* achiziționarea de competențe pentru viața de zi cu zi;
* evaluarea funcțional-vocațională (care oferă informații despre interese, aptitudini și abilități), dacă este cazul.

În cazul pregătirii tranziției de la învățământul primar la cel gimnazial, PEI-ul copilului va include toate activitățile de suport necesare pentru asigurarea integrării copilului la un alt nivel de școlaritate: intervenții pentru informare, familiarizare/cunoaștere, adaptare etc.

În cazul pregătirii tranziției la nivelurile de educație post-școlare și/sau la viața independentă, instituția de învățământ general va invita la ședințele CMI și ale echipei PEI reprezentanții instituțiilor, serviciilor, agențiilor comunitare susceptibile de a fi responsabile pentru susținerea copiilor cu CES și va include în PEI serviciile de tranziție și responsabilii pentru furnizarea acestora.

Domeniile de bază în care se realizează pregătirea tranziției copiilor începând cu vârsta de 14 ani vizează formarea de competențe transversale și se referă, în temei, la:

* + incluziunea socială și participarea comunitară;
  + viața de zi cu zi;
  + viața independentă;
  + angajarea în câmpul muncii;
  + managementul financiar/al veniturilor;
  + sănătatea;
  + odihna/recreerea;
  + educația post-secundară;
  + formarea profesională;
  + abilități de relaționare socială;
  + transport/mobilitate.

Domeniile de pregătire a tranziției spre viața independentă, chiar dacă sunt incluse în PEI abia la vârsta de 14 ani, vor fi abordate de către părinți și cadrele didactice pe întreg parcursul școlarității, prin dezvoltarea competențelor de gândire critică, de analiză, comparare, luare a deciziilor informate și asumate etc.

În funcție de nivelul de pregătire a tranziției, de scop și obiective, pregătirea tranziției se poate realiza prin diferite tipuri de activități, cele mai frecvente fiind:

* orele tematice;
* dezbaterile;
* vizitele în teren (instituții și servicii publice, instituții de formare, centre comunitare, locuri de agrement, întreprinderi etc.);
* training în auto-determinare și auto-reprezentare;
* ghidarea în carieră;
* referirea către agențiile și serviciile comunitare;
* experimentarea/practicarea unei ocupații (conform unui plan de formare);
* accesarea serviciilor pentru adulți.

**Compartimentul 8. Activități de consultare a părinților/altor reprezentanți legali în procesul PEI**

Membrii echipei PEI trebuie să asigure participarea părinţilor/altor reprezentanți legali în procesul PEI. Priorităţile educaţionale determinate de către membrii familiei sunt importante pentru experienţa generală de învăţare a copilului. Asumându-şi responsabilităţile pentru dezvoltarea adecvată a copilului, părinţii/alți reprezentanți legali au un rol important în procesul PEI. Aceștia pot prezenta echipei PEI o descriere a modului de viaţă a copilului (până la momentul inițierii PEI), pot sugera modalităţi de evitare/anticipare a eventualelor probleme, ajutând, astfel, echipa PEI să asigure consecvență și continuitate programelor individualizate pentru elev.

Administraţia instituţiei de învăţământ şi personalul didactic pot sprijini/încuraja participarea părinţilor/reprezentanților legali şi a elevului:

* comunicând deschis şi cu regularitate cu părinţii/alți reprezentanți legali şi elevul;
* utilizând în comunicare un limbaj simplu;
* dând posibilitate părinţilor/reprezentantului legal şi elevului să indice cum şi în ce măsură aceştia intenţionează/pot să se implice/să consulte în procesul de elaborare a PEI;
* informând părinţii/reprezentanții legali, prin telefon şi mesaje scrise, despre întrunirile CMI și ale echipei PEI;
* informând părinţii/ reprezentanții legali şi elevul despre subiectele care urmează a fi abordate în cadrul întrunirii echipei PEI şi despre persoanele care vor fi prezente la întrunire;
* asigurându-se că părinţii/reprezentanții legali şi elevul pot face comentarii utile în procesul de elaborare a PEI;
* împărtăşind cu părinţii/reprezentanții legali şi elevul strategiile stabilite şi consultând punctul de vedere al acestora;
* verificând dacă elevul sau părinţii/reprezentanții legali sunt în tema preocupărilor sau dacă unele lucruri nu le sunt clare (adresându-le întrebări, la necesitate);
* prezentând, la necesitate, comentarii/tălmăciri/clarificări părinţilor/reprezentanților legali şi elevului pentru a înţelege PEI;
* încadrând părinții/reprezentanții legali în activități de formare și dezvoltare a competențelor.

PEI trebuie să fie consultat cu părinții/alți reprezentanți legali și elevul. Informația privind rezultatele consultărilor se înscrie, în mod obligatoriu, în PEI.

Părinții/alți reprezentanți legali și elevul confirmă, prin semnătură, că PEI a fost consultat cu ei.

În cazul în care părinții/alți reprezentanți legali sau elevul refuză consultarea PEI, se va face inscripția respectivă, urmată de semnătura acestora.

Situația respectivă se va prezenta spre examinare și decizii Comisiei/consiliului pentru protecția drepturilor copilului din cadrul autorității tutelare.

Procesul de consultare se realizează în conformitate cu un plan care este parte componentă a PEI.

Planul de consultare poate include convorbiri telefonice cu părinții, discuții ale cadrelor didactice cu părinții/alți reprezentanți legali. În acest plan se vor indica:

* data când varianta PEI va fi remisă părinților pentru consultare;
* activități de consultare a părinților privind forma de incluziune educațională a copilului, tipurile/formele de suport individualuizat (educațional și non-educațional), perioada și termenele de prestare a serviciilor de suport;
* implicarea părinților în procesul PEI;
* modalități de monitorizare de către părinți a progresului în dezvoltarea copilului.

**Finalizarea activității de elaborare propriu-zisă a PEI**

După ce au fost completate cele 8 compartimente ale PEI, Coordonatorul echipei PEI indică, conform structurii, prin bifare, sursele de informare în procesul de elaborare a PEI. Acestea pot fi:

* Raportul de evaluare complexă a dezvoltării copilului (SAP);
* PEI precedent;
* Părinții/alt reprezentant legal al copilului;
* Însăși elevul;
* Ale surse. Aici pot fi menționați prietenii, colegii, medicul, asistentul social, alte persoane care au furnizat informații.

*Membrii echipei de elaborare a PEI*

Membrii echipei PEI confirmă, prin semnătură, participarea la elaborarea PEI și conformitatea PEI cu necesitățile elevului.

*Părinții* sau, în cazul lipsei acestora, alt reprezentant legal al copilului, confirmă prin semnătură că PEI a fost consultant de ei.

După elaborarea și aprobarea PEI, CMI și echipa PEI trebuie să se asigure că toate persoanele care urmează să asiste elevul cunosc conținutul documentului respectiv. În acest scop echipa PEI urmează:

* să treacă în revistă responsabilitățile persoanelor care vor realiza PEI;
* să se asigure că toate persoanele care vor acorda asistență copilului, inclusiv părinții/alți reprezentanți legali, au primit o copie a PEI;
* să se implice plenar în realizarea PEI.

Varianta originală a PEI se păstrează în dosarul elevului.

**Completarea fișei de monitorizare a evoluției în dezvoltarea copilului (Anexa 2, Structura-model PEI)**

Fișa de monitorizare a evoluției în dezvoltarea copilului se va completa pe domenii de către specialiștii care asistă copilul).

Evaluarea progresului elevului pentru care se realizează un PEI, ca și pentru toți elevii, trebuie să devină un proces continuu. Rezultatele evaluării constituie o sursă de informații care servesc drept temei pentru modificarea unor strategii pedagogice, pentru a identifica parametrii optimi de învățare și dezvoltare maximă pentru elev. Este important a examina, periodic, eficacitatea strategiilor și adaptărilor.

Se consideră un succes dacă s-a reușit ca elevul să devină partener responsabil al propriului demers în învățare. În funcție de necesitățile elevului, acesta trebuie să cunoască, finalitățile de învățare, adaptările indicate în PEI, să perceapă și să poată să demonstreze progresul.

Monitorizarea evoluției în dezvoltarea elevului se face pe domenii de dezvoltare și discipline de studiu pe parcursul semestrelor academice, indicatorii de progres înregistrându-se în tabelul respectiv al PEI (anexă obligatorie) la data identificării progresului.

Evoluția în dezvoltarea elevului se evaluează obligatoriu la finele fiecărui semestru, în baza rezultatelor monitorizării înregistrate pe parcursul semestrului de către fiecare membru al echipei PEI.

Rezultatele monitorizării evoluției constituie un temei pentru modificarea/actualizarea PEI.

În compartimentul respectiv al PEI se va înregistra dinamica în dezvoltarea copilului pe fiecare domeniu de dezvoltare în parte. Situațiile înregistrate/rezultatele obţinute vor fi raportate la nivelul de dezvoltare şi necesităţile copilului (compartimentul 2) la momentul elaborării PEI-ului.

De exemplu, dacă la necesităţi la domeniul fizic va fi indicat: dezvoltarea motricităţii fine (mânuirea instrumentelor de scriere) şi dezvoltarea abilităţilor de scriere, atunci la progrese înregistrate trebuie să apară care sunt rezultatele obţinute la acest aspect (de exemplu: mânuiește singur în poziţie corectă pixul şi creionul şi scrie independent după repere (puncte/linii întrerupte)).

Toți specialiștii care asistă copilul au responsabilități de monitorizare a PEI în domeniul respectiv de asistență. În rezultatul monitorizării PEI aceștia urmează să facă concluzii asupra eficienței strategiilor de intervenție în domeniul respectiv. Rezultatele monitorizării PEI se examinează periodic în cadrul ședințelor CMI, care decide asupra modificării/actualizării PEI.

**Revizuirea și actualizarea finalităților de învățare**

Finalitățile de învățare, stipulate în PEI trebuie să fie revizuite la mijlocul și la finele fiecărui semestru al anului de studii. Este important a identifica factorii care au condiționat nivelul respectiv de realizare a finalităților stipulate în PEI.

În cazul în care cauza realizării sub nivelul așteptat s-a dovedit a fi insuficiența informațiilor privind punctele forte și necesitățile elevului, se va reveni la prima etapă a elaborării PEI și vor fi colectate și examinate informații suplimentare.

Dacă cauza realizării nesatisfăcătoare a așteptărilor/finalităților a constituit repartizarea neadecvată a sarcinilor sau a fost implicat insuficient personalul instituției, atunci echipa PEI va reveni la etapa a doua cu rectificările de rigoare.

În situația când se constată că strategiile, adaptările, finalitățile sau alte componente ale PEI nu au fost cele mai indicate/relevante, se revine la etapa a treia.

Ar putea fi și situații când pe parcursul primelor trei etape PEI totul a fost perfect, dar în procesul realizării au survenit careva non-concordanțe. În acest caz se revine la etapa a patra.

Procesul PEI este unul ciclic, revenirea la oricare etapă presupune parcurgerea consecventă a tuturor celorlalte etape.

**REFERINȚE BIBLIOGRAFICE:**

1. Bulat. G., Rusu. N., Suportul educațional. Asistența copiilor cu cerințe educaționale speciale. Chișinău, 2015.
2. Cook, R., E, Tessiwer, A., Armbruster, V., B, Adapting EarlyChildhood Curricula for children with Special Needs, Merril, Columbus, Toronto, London, Melboorne, 1087.
3. Curriculum diferenţiat şi personalizat, Ed. Polirom, Iaşi. Crişan, A., 1998.
4. Curriculum şi dezvoltare curriculară: un posibil parcurs strategic, Revista de Pedagogie, nr.3-Vrasmas, Traian, Învăţământul integrat şi/sau incluziv pentru copiii cu cerinţe educative speciale, Aramis, 2001, p.100-116, 210-211.
5. Danii, A., Popovici D.-V., Racu A. Intervenția psihopedagogică în școala incluzivă. Chișinău: Tipografia Centrală, 2007.
6. Design universal pentru învăţare. Un ghid pentru profesori şi specialişti în educaţie. Ed. Mirton, Timişoara 2008.
7. Gherguț, A.,. Psihopedagogia persoanelor cu cerinte speciale. Strategii differentiate si incluzive in educatie (editiaa II-a), edituraPolirom, 2006.
8. La planification de l'enseignementindividualise. Normes et lignesdirectrices. Guide des educateurs. Ile-di-Pronce-Edouard. Canada, 2005.
9. Racu, A., Popovici D.-V., Danii A. Educația incluzivă. Ghid pentru cadrele didactice și manageriale. Chișinău: Tipografia Centrală, 2010.
10. Vrăjmaș, T., Învățământul integrat și/sau incluziv. București: Aramis, 2001.

**Web site utile**

**http://www.ncse.ie/**

**http://www.bctf.ca/mam/**

**http://www.cast.org**

**http://canadian.cec.sped.org/**

**http://www-acad.sheridanc.on.ca/scls/coop/cooplrn.htm**

**http://www.dldcec.org**

**http://www.tourette.**

**http://www.autism.net**

**http://school.discovery.com/schrockguide/eval.html**

[**http://info-emploi.ca**](http://info-emploi.ca)

**htt//pwww.teachforamerica.org**

[**http://www.cnib.ca/bibliotheque/index.htm**](http://www.cnib.ca/bibliotheque/index.htm)

[**http://www.bctf.ca/mam/**](http://www.bctf.ca/mam/) **BCTF ModifiedandAdaptedMaterialsDatabase**

**http://www.cast.org CAST /(Center for Applied Special Technology)**

**http://canadian.cec.sped.org/ Conseilcanadien de l’enfanceexceptionnelle**